Presidentens residens
**Presidenten for Sri Lankas parlament** er leder for landets nasjonalforsamling. Presidenten utøver en rekke viktige funksjoner i forbindelse med Parlamentets virksomhet, som er basert på det britiske Westminster-systemet.

Parlamentets president er nummer to i suksesjonsrekkefølgen til embetet som Sri Lankas president, etter statsministeren.

Opprinnelse
-----------

Ceylons statsråd ble i 1931 etablert under Donoughmore-konstitusjonen og det første embetet som president for en lovgivende organ ble opprettet i form av Statsrådets president.

I 1947 – etter anbefalinger fra Soulbury-kommisjonen – ble Statsrådet oppløst. Et parlament, basert på Westminster-modellen, ble etablert med et Senat og Representanthus. Senatets president ble leder for Senatet og Representanthusets president ble leder for Representanthuset.

Representanthusets president var forløperen til den nåværende presidenten for Sri Lankas parlament. Embetet ble innstiftet i 1947.

Plikter og myndighet
--------------------

Presidenten leder Parlamentets debatter og bestemmer hvilke medlemmer som skal få ordet. Presidenten er også ansvarlig for å opprettholde orden under debattene og kan straffe medlemmer som bryter Parlamentets regler. Presidenten er fullstendig partiløs og frasier seg all tilknytning til sitt tidligere parti da han/hun trer inn i embetet. Presidenten deltar ikke i debatter eller avstemninger (bortsett fra ved stemmelikhet). Han/hun utøver også administrative og prosedyremessige funksjoner. Presidenten mottar avskjedssøknaden til landets president og er formann for Det konstitusjonelle råd. Sri Lankas høyesterettsjustitiarius – i konsultasjon med Parlamentets president – kan avgjøre om landets president midlertidig er ute av stand til å utøve sin myndighet, plikter, funksjoner og utnevner statsministeren til fungerende president.

Utnevnelse og stedforetredere
-----------------------------

Ifølge forfatningen skal Parlamentet, under sitt første møte etter et allment valg, velge tre medlemmer til å tjenestegjøre som president, visepresident/komitéenes formann (som kun skal benevnes som *visepresident*) og komitéenes viseformann. Presidenten kan kun fratre sitt embete hvis han/hun innleverer sin avskjedssøknad til landets president, opphører å være medlem av Parlamentet eller når Parlamentet er oppløst.

I presidentens fravær er det visepresidenten (og i begges fravær komitéenes viseformann) som skal lede Parlamentets sesjoner. Hvis ingen av dem er nærværende, skal et medlem – valgt av Parlamentet under en sesjon – lede denne.

Rangorden, lønn, residens og privilegier
----------------------------------------

Parlamentets president er den tredje høyest rangerte tjenestepersonen i Sri Lanka. Han/hun kommer bak landets president og statsminister i rangordenen. Fra 1948 til 1971 (da Senatet ble avskaffet) kom Parlamentets president på en femteplass i rangordenen bak generalguvernøren, statsministeren, høyesterettsjustitiariusen og Senatets president. Fra 1971 til 1978 kom Parlamentets president på en fjerdeplass i rangordenen etter generalguvernøren/presidenten, statsministeren og høyesterettsjustitiariusen. Etter det andre tillegget til republikkens grunnlov av 1978 ble Parlamentets president plassert på en andreplass i suksesjonsrekkefølgen til embetet som Sri Lankas president.

I 2016 mottok presidenten en lønn på Rs. 68,500 per måned og andre rettigheter som medlem av Parlamentet.

I tillegg kan han/hun bruke presidentens residens, Sri Jayawardenapura-Kotte, og er berettiget til transport og sikkerhet ordnet av det parlamentariske sekretariat. 

Før hvert møte i Parlamentet går presidenten inn i salen i prosesjon etter serjeant-at-arms og bærer den seremonielle staven *(ceremonial mace)*, som symboliserer Parlamentets autoritet. Presidenten har sitt kontor i Parliament Complex, og Parlamentets generalsekretær – som er ansvarlig for parlamentets administrative plikter – rapporterer til presidenten.

Presidenter
-----------

| Nr. | Bilde | Navn(født–død) | Parti | Embetstid |
| --- | --- | --- | --- | --- |
| **Statsrådets presidenter (1931–1947)** |
| **First State Council** |  | **Alfred Francis Molamure**(1888–1951) | 7. juli 1931–10. desember 1934(fratrådte) | Uavhengig |
|  | **Forester Augustus Obeysekere**(1880–1961) | 11. desember 1934–7. desember 1935 | Uavhengig |
| **Second State Council** |  | **Waithilingam Duraiswamy**(1874–1966) | 17. mars 1936–4. juli 1947 | Uavhengig |
| **Representanthusets presidenter (1947–1972)** |
| **First Parliament(House of Representatives)** |  | **Alfred Francis Molamure**(1888–1951) | 14. oktober 1947–25. januar 1951(døde) | UNP |
|  | **Albert F. Peries**(1905–1967) | 13. februar 1951–8. april 1952 | UNP |
| **Second Parliament(House of Representatives)** | 9. juni 1952–18. februar 1956 |
| **Third Parliament(House of Representatives)** |  | **Hameed Hussain Sheikh Ismail**(1901–1974) | 19. april 1956–5. desember 1959 | Uavhengig |
| **Fourth Parliament(House of Representatives)** |  | **Tikiri Banda Subasinghe**(1913–1995) | 30. mars 1960–23. April 1960 | SLFP |
| **Fifth Parliament(House of Representatives)** |  | **Richard Stanley Pelpola**(1898–1971) | 5. august 1960–24. januar 1964(fratrådte) | SLFP |
|  | **Hugh Fernando**(1916–1993) | 24. januar 1964–17. desember 1964 | SLFP |
| **Sixth Parliament(House of Representatives)** |  | **Albert F. Peries**(1905–1967) | 5. april 1965–21. september 1967 | UNP |
|  | **Shirley Corea**(1906–1974) | 27. september 1967–25. mars 1970 | UNP |
| **Seventh Parliament(House of Representatives)** |  | **Stanley Tillekeratne**(1928–2005) | 7. juni 1970–22. mai 1972 | SLFP |
| **Den nasjonale statsforsamlingens presidenter (1972–1978)** |
| **First National State Assembly** |  | **Stanley Tillekeratne**(1928–2005) | 22. mai 1972–18. mai 1977 | SLFP |
| **Second National State Assembly** |  | **Anandatissa de Alwis**(1919–1996) | 4. august 1977–7. september 1978 | UNP |
| **Parlamentets presidenter (1978–)** |
| **First Parliament of the D.S.R. of Sri Lanka** |  | **Anandatissa de Alwis**(1919-1996) | 7. september 1978–13. september 1978(fratrådte) | UNP |
|  | **Bakeer Markar**(1917–1997) | 21. september 1978–30. august 1983(fratrådte) | UNP |
|  | **Edward Lionel Senanayake**(1920-2000) | 6. september 1983–20. desember 1988 | UNP |
| **Second Parliament of the D.S.R. of Sri Lanka** |  | **Mohamed Haniffa Mohamed**(1921–2016) | 9. mars 1989–24. juni 1994 | UNP |
| **Third Parliament of the D.S.R. of Sri Lanka** |  | **Kiri Banda Ratnayake**(1924–2004) | 25. august 1994–10. oktober 2000 | SLFP |
| **Fourth Parliament of the D.S.R. of Sri Lanka** |  | **Anura Bandaranaike**(1949–2008) | 18. oktober 2000–10. pktober 2001 | UNP |
| **Fifth Parliament of the D.S.R. of Sri Lanka** |  | **Joseph Michael Perera**(1941–) | 19. desember 2001–7. februar 2004 | UNP |
| **Sixth Parliament of the D.S.R. of Sri Lanka** |  | **Wijesinghe Jayaweera Mudiyanselage Lokubandara**(1941–) | 22. april 2004–20. april 2010 | UNP |
| **Seventh Parliament of the D.S.R. of Sri Lanka** |  | **Chamal Rajapaksa**(1942–) | 22. april 2010–26. juni 2015 | SLFP |
| **Eighth Parliament of the D.S.R. of Sri Lanka** |  | **Karu Jayasuriya**(1940–) | 1. september 2015–2. mars 2020 | UNP |
| **Nineth Parliament of the D.S.R. of Sri Lanka** |  | **Mahinda Yapa Abeywardena**(1945–) | 20. august 2020– | SLPP |

Referanser
----------

1. ↑  Thomas, Kris (21. november 2016). «Of Ministers’ Salaries And Parliamentary Perks». *Roar.lk*. Besøkt 28. august 2019.
2. 1 2 3 4 5 6  «The Constitution of the Democratic Socialist Republic of Sri Lanka» (PDF). Besøkt 28. august 2019.
3. ↑  «Of Ministers’ Salaries And Parliamentary Perks». Besøkt 28. august 2019.

Kilder
------

* «Speaker of Parliament». Parliament of Sri Lanka. Besøkt 29. august 2019.